ll eyes on ravichandran ashwin
అశ్విన్ వస్తే.. ఎవరు కూర్చుంటారు..?
జాదవ్‌ ఫీల్డింగ్ విషయంలోనూ కెప్టెన్ కోహ్లి తీవ్ర అసంతృప్తితో ఉన్నాడట. పేస్ బౌలర్లలో ఉమేశ్ యాదవ్‌ని పక్కకి తప్పించి..
TNN | Updated:
Jun 10, 2017, 05:51PM IST
ఛాంపియన్స్ ట్రోఫీలో భారీ అంచనాల మధ్య టైటిల్ పోరును ఆరంభించిన భారత్&zwnj; ఇప్పుడు టోర్నీలో నిలవాలంటే తప్పక గెలవాల్సిన సంకట స్థితిలో నిలిచింది. దక్షిణాఫ్రికాతో ఆదివారం జరగనున్న మ్యాచ్&zwnj;లో టీమిండియా గెలిస్తేనే సెమీస్ చేరుతుంది.. ఒకవేళ ఓడితే ఇంటికే. దీంతో ఈ మ్యాచ్&zwnj;పై భారత్ వ్యూహ బృందం ప్రత్యేక కసరత్తు చేస్తోంది. పాకిస్థాన్, శ్రీలంకతో ముగిసిన మ్యాచ్&zwnj;లకు తుది జట్టులో ఎలాంటి మార్పులు చేయలేదు. కానీ.. సఫారీలతో కీలక పోరుకి మాత్రం రెండు మార్పులు చేయాలని యోచిస్తున్నట్లు సమాచారం.
గత ఏడాదికాలంగా భారత్ జట్టు టెస్టు విజయాల్లో క్రియాశీలక పాత్ర పోషించిన రవిచంద్రన్ అశ్విన్&zwnj;ని ఈ ట్రోఫీలో భారత్ దూరం పెట్టింది. పొదుపుగా బౌలింగ్ చేయడంతో పాటు ప్రత్యర్థి భాగస్వామ్యాలను విడదీయడంలో సిద్ధహస్తుడైన ఈ సీనియర్ ఆఫ్ స్పిన్నర్&zwnj;ని పక్కన పెట్టి కేదార్ జాదవ్&zwnj;ని తీసుకోవడం అందర్నీ ఆశ్చర్యపరిచింది. మరోవైపు రెండు మ్యాచ్&zwnj;ల్లోనూ దొరికిన అవకాశాల్ని అటు బంతి, బ్యాట్&zwnj;తోనూ కేదార్ జాదవ్ వృథా చేసుకున్నాడు. దీంతో దక్షిణాఫ్రికాతో మ్యాచ్&zwnj;లో అతనిపై వేటు పడటం ఖాయంగా కనిపిస్తోంది. జాదవ్&zwnj; ఫీల్డింగ్ విషయంలోనూ కెప్టెన్ కోహ్లి తీవ్ర అసంతృప్తితో ఉన్నాడట. పేస్ బౌలర్లలో ఉమేశ్ యాదవ్&zwnj;ని పక్కకి తప్పించి.. మహ్మద్ షమీని తుది జట్టులోకి తీసుకోవాలని భారత్ యోచిస్తోంది. రిజర్వ్ బెంచ్&zwnj;కి ఎవరు పరిమితమవుతారు..? విరాట్ కోహ్లి ఎవరికి అవకాశమిస్తాడో ఆదివారం మధ్యాహ్నం తేలనుంది.